िकस्सा है कि मोहम्मद रफी को जब पता चला कि उन्हें 'दोस्ती में दो किशोरों के लिए आवाज देनी है तो वह पशोपेश में पड गए। उन दिनों वह दिलीप कुमार, देव आनंद और शम्मी कपूर के लिए गाने गाते थे। मोहम्मद रफी ने इस अवसर को चुनौती के रूप में लिया। किशोर कलाकारों की आवाज के लिए उन्होंने घंटों मेहनत की। इस फिल्म में माउथ ऑर्गन (हार्मोनिका) का भरपूर इस्तेमाल हुआ है। सभी गानों और बैकग्राउंड के लिए भी आरडी बर्मन ने माउथ ऑर्गन बजाया। दरअसल, एसडी बर्मन के सहायक लक्ष्मीकांत-प्यारेलाल की आरडी से दोस्तीे थी। वह उनकी इस प्रतिभा से परिचित थे। फिल्म के संगीत में जब माउथ ऑर्गन की जरूरत महसूस हुई तो उन्होंने आरडी से आग्रह किया। माउथ ऑर्गन प्रेमी बताते हैं कि इस फिल्म के गानों की माउथ ऑर्गन पर नकल करने में सांस उखडने लगती हैं। इसी फिल्म के लिए सर्वश्रेष्ठ गीतकार का पुरस्कार मजरूह सुल्तानपुरी को मिला। इस फिल्म के गीत याद करें 'जाने वालों जरा, मुड के देखो मुझे, 'कोई जब राह न पाए, 'राही मनवा दुख की चिंता और 'गुडिय़ा हम से रूठी रहोगी जैसे गीतों में दर्शन और संदेश निहित हंै।